Komission asetus (EY) N:o 2729/1999, annettu 21 päivänä joulukuuta 1999, tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä annetun asetuksen (EY) N:o 1169/97 muuttamisesta



Virallinen lehti nro L 328 , 22/12/1999 s. 0035 - 0036



KOMISSION ASETUS (EY) N:o 2729/1999, annettu 21 päivänä joulukuuta 1999, tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä annetun asetuksen (EY) N:o 1169/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen sitrushedelmien tuottajien tukijärjestelmästä 28 päivänä lokakuuta 1996 annetun neuvoston asetuksen (EY) N:o 2202/96(1), sellaisena kuin se on muutettuna asetuksella (EY) N:o 858/1999(2), ja erityisesti sen 6 artiklan, sekä katsoo seuraavaa: 1) Tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 26 päivänä kesäkuuta 1997 annetun komission asetuksen (EY) N:o 1169/97(3), sellaisena kuin se on viimeksi muutettuna asetuksella (EY) N:o 1082/1999(4), 18 artiklan 2, 3 ja 4 kohdassa säädetään jalostajiin ja tuottajaorganisaatioihin kohdistetuista erilaisista tarkastuksista. 2) Näiden tarkastusten suorittamisesta saadun kokemuksen perusteella on syytä erottaa toisistaan fyysinen ja asiakirjojen tarkastus sekä tarkentaa näiden molempien tarkastusten merkitystä. Lisäksi paikalla tehtävistä tarkastuksista saatu kokemus on osoittanut, että näiden tarkastusten suunnitteluun on aiheellista liittää riskianalyysi ja täsmentää tätä varten huomioon otettavat seikat. 3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1169/97 18 artikla seuraavasti: " 18 artikla 1. Jäsenvaltioiden on toteutettava kaikki tarvittavat toimenpiteet varmistaakseen, että tämän asetuksen säännöksiä noudatetaan. Tässä tarkoituksessa ja rajoittamatta asetuksen (EY) N:o 2200/96 VI osaston säännösten soveltamista jäsenvaltioiden on suoritettava erityisesti tämän artiklan 2 ja 3 kohdassa säädetyt tarkastukset. 2. Kunkin tuottajaorganisaation, tuotteen ja markkinointivuoden osalta suoritetaan a) fyysisiä tarkastuksia, jotka kattavat vähintään - 5 prosenttia 8 artiklan 1 ja 2 kohdassa tarkoitetuista pinta-aloista, - 20 prosenttia jokaisena toimituskautena jalostettavaksi toimitetuista määristä; b) asiakirjatarkastuksia, jotka kattavat - vähintään 30 prosenttia 8 artiklan 3 kohdassa tarkoitetuista sopimuksista, - vähintään 30 prosenttia 15 artiklassa säädetyistä maksuista, - kunkin toimituskauden tukihakemukset kokonaisuudessaan. Lisäksi tarkastuksilla halutaan varmistaa a) vastaavatko sopimusten mukaisesti jalostettavaksi toimitetut tuotemäärät, joiden osalta on laadittu 10 artiklan 2 kohdassa tarkoitetut toimitustodistukset, sekä kussakin tukihakemuksessa ilmoitetut määrät toisiaan; ja b) vastaavatko sopimusten mukaisesti jalostettavaksi toimitetut tuotemäärät ja tuottajaorganisaation jäsenten tai sovellettaessa asetuksen (EY) N:o 2200/96 11 artiklan 1 kohdan c alakohdan toista tai kolmatta luetelmakohtaa toisen tuottajaorganisaation jäsenten taikka sovellettaessa asetuksen (EY) N:o 2202/96 4 artiklaa yksittäisten tuottajien kyseiselle tuottajaorganisaatiolle toimittamat määrät toisiaan. 3. Kunkin jalostajan ja tuotteen osalta suoritetaan kuukausittain a) fyysisiä tarkastuksia, jotka kattavat vähintään - 30 prosenttia kummankintyyppisten (markkinointivuosittaisten ja monivuotisten) sopimusten mukaisesti vastaanotetuista eristä; niissä tarkastetaan vähintään kunkin erän nettopaino ja kustakin erästä saatava mehutuotos; b) asiakirjatarkastuksia, jotka kattavat vähintään - 30 prosenttia kummankintyyppisten (markkinointivuosittaisten ja monivuotisten) sopimusten mukaisesti vastaanotetuista eristä; niissä tarkastetaan sopimuksen ja erän välinen tosiasiallinen yhteys, 10 artiklan 2 kohdassa tarkoitetut toimitustodistukset, käytetyn kuljetusvälineen tunnistamisen mahdollistavat tarkat tiedot ja liitteessä säädettyjen vähimmäisvaatimusten noudattaminen; - 30 prosenttia kaikista sopimuksen mukaisesti saaduista loppu- ja sivutuotteista, - 30 prosenttia kaikista sopimusten ulkopuolella saaduista loppu- ja sivutuotteista, - 30 prosenttia 3 artiklan 3 kohdan f alakohdassa tarkoitetuista maksuista. Lisäksi tarkastuksilla halutaan varmistaa a) vastaavatko ostolaskut ja loppu- ja sivutuotteiden myyntilaskut toisiaan, ja b) vastaavatko teollisuuden vastaanottamat tuotemäärät, valmistettujen loppu- ja sivutuotteiden määrät, ostettujen loppu- ja sivutuotteiden määrät ja myytyjen tai varastossa olevien loppu- ja sivutuotteiden määrät toisiaan. Jäsenvaltioiden on suoritettava jalostajan jalostamien tuotteiden varastojen sekä ostettujen jalostettujen tuotteiden varastojen fyysinen tarkastus vähintään kaksi kertaa vuodessa sekä verrattava tällä tavoin saatuja tietoja jalostajan rekisteriin tallentamiin tietoihin. 4. Jäsenvaltioiden on suunniteltava vastaavuutta koskevat tarkastuksensa ottaen huomioon riskianalyysi, jossa on huomioitava muiden muassa seuraavat seikat: - aiempien vuosien tarkastuksissa tehdyt havainnot, - tilanteen kehittyminen suhteessa edelliseen vuoteen, - mehutuotos, - toimitettujen määrien ja kokonaissatoa koskevan arvion välinen suhde. Jäsenvaltiot voivat lisätä 2 ja 3 kohdassa tarkoitettujen tarkastusten tiheyttä ja prosenttiosuutta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 49. (2) EYVL L 108, 27.4.1999, s. 8. (3) EYVL L 169, 27.6.1997, s. 15. (4) EYVL L 131, 27.5.1999, s. 24.